Document ID: /fineweb-2-swissfilter-quality_10-filterrobots/filtered/02689.jsonl.gz/20

Despre Lindt, cel mai popular producător de ciocolată premium elvețiană
Lindt-Sprungli sau cum este cel mai bine cunoscută pe piață, Lindt, este o ciocolată elvețiană cu un gust unic și o textură fină care ți se topește în gură. Ciocolata Lindt își începe povestea în anul 1845, când David Sprungli și fiul sau Rudolf Sprungli au început să producă ciocolată.David Sprungli era deja familiarizat cu lumea dulciurilor, dat fiind faptul că în anul 1836 și-a deschis prima cofetărie în Zürich, Confiserie Sprungli & Fils.
Urmând ca în anul 1845, familia Sprungli să producă și ciocolată. Cei doi parteneri, tată și fiu au fost primii care început să facă ciocolată în formă solidă în partea germană a Elveției. A urmat o perioadă plină de succes, iar în 1892 Rudolf Sprungli s-a retras și i-a lăsat la conducere pe cei doi fii ai săi, Johann Rudolf și David Robert.
Fabrica de ciocolata a fost administrată de Johann Rudolf și echipată cu aparatură modernă astfel încât să crească calitatea produsului oferit.
După cum spune legenda, există încă din anul 1879 o tehnică secretă prin care este făcută ciocolata pentru a avea gustul acesta unic. Renumită în întreaga lume pentru textura senzatională, ciocolata Lindor se topește in gură.
Ciocolata Lindt se găsește pe piața sub mai multe forme și arome. Fie că ne referim la bomboane fine cu lapte, tablete de ciocolată neagră, cu caramel sau diverse fructe. Indiferent de sortimentul ales ciocolata se topește în gură și oferă o senzație unică pentru iubitorii de dulciuri.